O senyor d'a taifa de Rueda Sayf Al Dawla d'a familia d'os Banu Hud se declaró vasallo d'Alfonso VII de Castiella y consiguió reinar en a Taifa de Murcia. A la suya muerte en 1146 fue sucedito por Ibn Iyad, que morió en l'anyo 1147 y fue sucedito por Ibn Mardanis, o celebre rei Lop, con qui a Taifa de Murcia arribó en o suyo apocheu, conquerindo Valencia y territorios en Andalucía oriental. O rei Lop contaba con l'aduya d'os cristians. Manimenos dimpués d'un periodo d'estabilidad y de gran desembolique economico a la fin no podió resistir a invasión almuade. A resistencia anti-almuade d'o rei Lop fació que a reconquiesta aragonesa no s'aturase quan a invasión almuade como se desvinió con a reconquiesta castellana.